**Република Србија**

**Град Крагујевац**

**Градска управа за финансије и јавне набавке**

**Број: 111-40/2023-XXVI**

**Дана: 30. августа 2023.године**

**Крагујевац**

**Датум оглашавања: 31. август 2023. године**

**Датум истека рока за пријављивање: 15. септемабар 2023. године**

Вршилац дужности начелника Градске управе за финансије и јавне набавке, у складу са одредбама члана 4. став 8. у вези члана 94. Закона о запосленима у аутономним покрајинама и јединицама локалне самоуправе (''Службени гласник Републике Србије'', број 21/16, 113/17, 95/18, 113/17-др.закон, 95/18-др.закон, 86/19-др.закон, 157/20-др.закон, 114/21 и 123/21-др.закон), члана 11. и 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (''Службени гласник Републике Србије'', број 95/16 и 12/22) и Закључка Комисије за давање сагласности за ново запошљавање и додатно радно ангажовање код корисника јавних средстава број: 112-5495/2023 од 28. јуна 2023. године, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**У ГРАДСКОЈ УПРАВИ ЗА ФИНАНСИЈЕ И ЈАВНЕ НАБАВКЕ**

**I Орган у коме се радно место попуњава:**

Градска управа за финансије и јавне набавке,Трг слободе број 3, Крагујевaц.

**II Радно место које се попуњава:**

У Одељењу за трезор, Групи за послове ликвидатуре: **Ликвидатор, у звању саветника, за једног службеника.**

**Опис послова радног места:** Врши рачунску и логичку контролу захтева за плаћање примљених од стране директних корисника и припрема захтеве за плаћање и одговара за њихову исправност. Врши унос захтева за плаћање у базу ликвидатуре и врши контролу пратеће документације уз налог за плаћање и предузима радње за отклањање при томе уочених недостатака. Врши послове везане за евиденцију, отварање и затварање подрачуна код Управе за трезор за кориснике јавних средстава и води помоћну књигу добављача и купаца као и ПДВ евиденцију. Израђује извештаје за потребе званичне статистике и доставља их Републичком заводу за статистику. Прати и анализира учешће Града у капиталу јавних предузећа и друштава са ограниченом одговорношћу чији је оснивач Град као и његова оснивачка права и израђује информације у тој области. Припрема депо картоне, ОП обрасце. Припрема и подноси захтеве код Управе за трезор за добијање шифре корисника јавних средстава. Обавља и друге послове по налогу шефа Групе.

**Услови:** Стечено високо образовање из области економске науке или друштвено-хуманистичких наука на основним академским студијама у обиму најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**III У изборном поступку проверавају се:**

1. Знања и вештине која су утврђене у оквиру посебних функционалних компетенција за одређено радно место

|  |  |
| --- | --- |
| **Посебне функционалне компетенције у одређеној области рада**  | **Области знања и вештина**  |
| Планска документа, прописи и акта из надлежности и организације органа | Статут града Крагујевца |
| Прописи из делокруга радног места | Закон о буџетском систему, Закон о девизном пословању, Закон о роковима измирења новчаних обавеза у комерцијалним трансакцијама, Уредба о буџетском рачуноводству, Правилник о условима и начину вођења рачуна за уплату јавних прихода и распоред средстава са тих рачуна, Правилник о начину и поступку обављања платног промета у оквиру консолидованог рачуна трезора, Правилник о стандардном класификационом оквиру и контном плану за буџетски систем |

Провера знања и вештина вршиће се путем усмене симулације кроз узорак рада.

2. Процена мотивације за рад на радном месту, могућим доприносима на раду и прихватању вредности органа проверавају се у путем интервјуа са Конкурсном комисијом (усмено). На разговор са Конкурсном комисијом позивају се само кандидати, који су сви чланови Конкурсне комисије у претходним облицима провре вредновали оценом ''делимично задовољава'' (2) или ''задовољава'' (3).

 **IV Врста радног односа: Раднo местo се попуњава заснивањем радног односа на неодређено време.**

**V** **Услови за заснивање радног односа:**

 - да је пунолетан држављанин Републике Србије;

- да има одговарајуће образовање;

- да учеснику конкурса раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа (за лица која су радила у државном органу, односно органу аутономне покрајине или јединице локалне самоуправе);

- да није осуђиван на казну затвора од најмање шест месеци и

- да испуњава остале услове прописане законом.

**VI Пријава** **на јавни конкурс садржи**: назив радног места за које кандидат подноси пријаву, име и презиме кандидата, датум и место рођења, адресу становања, број телефона, Е-mail адресу, податке о образовању. Пријава на конкурс мора бити својеручно потписана. Пријаву на јавни конкурс прати и кратка биографија.

Образац 1 - Пријава на јавни конкурс може се преузети у тексту испод јавног конкурса на интернет презентацији града Крагујевца [www.kragujevac.ls.gov.rs](http://www.kragujevac.ls.gov.rs)

**VII Уз пријаву на јавни конкурс кандидат подноси следећу документацију:**

- оригинал или оверена фотокопија Извода из матичне књиге рођених;

- оригинал Уверења о држављанству (не старије од 6 месеци);

- оверену фотокопију дипломе о стеченом високом oбразовању;

- доказ о радном искуству у струци (потврда, решење и други акти који доказују на којим пословима и са којом стручном спремом је стечено радно искуство);

-уверење Министарства унутрашњих послова - Полицијске управе да кандидат није правоснажно осуђиван на безусловну казну затвора од најмање шест месеци (уверење издато након објављивања конкурса);

- исправа којом се доказује да раније није престао радни однос у државном органу, односно органу аутономне покрајине или јединице локалне самоуправе због теже повреде дужности из радног односа (за лица која су радила у државном органу, односно органу аутономне покрајине или јединице локалне самоуправе);

- оригинал или оверена фотокопија уверења о положеном државном стручном испиту;

- фотокопија личне карте или очитана лична карта;

- изјава којом се кандидат опредељује да ли ће сам прибавити податке о чињеницама о којима се води службена евиденција или ће то орган учинити уместо њега;

Сви докази прилажу се у оригиналу или овереној фотокопији од стране јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Одредбама члана 9. и 103. Закона о општем управном поступку („Службени гласник РС“, број 18/16 и 95/18/-аутентично тумачење) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним (члан 103. став 3). Наведене доказе кандидат може да достави уз пријаву и сам, а у циљу ефикаснијег и бржег спровођења изборног поступка.

Документи о чињеницама о којиме се води службена евиденција су: Уверење о држављанству и Извод из матичне књиге рођених.

**Напомена**: Уколико се учесник конкурса определи да ће сам прибавити наведене доказе, дужан је да се о томе изјасни у писаној форми која се доставља уз пријаву на јавни конкурс.

Образац 2 - Изјаве може се преузети у тексту испод јавног конкурса на интернет презентацији града Крагујевца [www.kragujevac.ls.gov.rs](http://www.kragujevac.ls.gov.rs)

**VIII Провера способности, знања и вештина кандидата у изборном поступку**

Са кандидатима чије су пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеном радном месту, назначене способности, вештине и знања биће проверена у просторијама Градске управе за финансије и јавне набавке, у Крагујевцу, Трг слободе број 3. О отпочињању изборног поступка кандидати ће бити обавештени писаним и телефонским путем, као и путем електронске поште уколико је иста назначена.

**IX Рок за подношење пријава на јавни конкурс:** Пријаве се могу поднети у року од 15дана од дана оглашавања обавештења о јавном конкурсу у дневном листу „Курир“.

**X Лицe задуженo за давање обавештења о јавном конкурсу je:**

1. Соња Станишић, телефон 034 306 200, радним данима од 10:00 до 13:00 часова,

**XI Адреса на коју се подносе пријаве за јавни конкурс**

Образац пријаве на јавни конкурс са пратећом документацијом шаље се поштом на адресу:

Градска управа за финансије и јавне набавке,

Трг слободе број 3,

34000 Крагујевац,

са назнаком „За јавни конкурс- **не отварати**”

Пријаве се могу поднети и непосредно преко Писарнице-Пријемне канцеларије-хол зграде Управе Града**,** Трг слободе број 3, Крагујевац.

**НАПОМЕНЕ:**

Сходно члану 47. став 6.Закона о запосленима у аутономним покрајинама и јединицама локалне самоуправе (''Службени гласник Републике Србије'', број 21/16, 113/17, 113/17-др.закон, 95/18-др.закон, 86/19-др.закон, 157/20-др.закон, 114/21 и 123/21-др.закон), у радни однос на неодређено време може да се прими лице које **нема** положен државни стручни испит, али је дужно да га положи у року од 6 месеци од дана заснивања радног односа, сагласно члану 131. истог закона.

Сходно члану 72. Закона о запосленима у аутономним покрајинама и јединицама локалне самоуправе, пробни рад је обавезан за сва лица која нису засновала радни однос у органу аутономне покрајине, јединице локалне самоуправе или државном органу и траје шест месеци.

Неблаговремене, недопуштене, неразумљиве или непотпуне пријаве кандидата и пријаве уз које нису приложени сви потребни докази Конкурсна комисија одбацује решењем.

Јавни конкурс спроводи Конкурсна комисија именована од стране вршиоца дужности начелника Градске управе за финансије и јавне набавке.

Јавни конкурс се објављује на интернет презентацији града Крагујевца: [www.kragujevac.ls.gov.rs](http://www.kragujevac.ls.gov.rs) , огласној табли органа Града а обавештење о јавном конкурсу у дневном листу ''Курир''.

Сви термини у овом јавном конкурсу употребљени у мушком роду подразумевају се и у женском роду и обрнуто.

 **ВД НАЧЕЛНИКА,**

 **Милијана Ратковић**

 **ОБРАЗАЦ 1**

**ПРИЈАВА НА ЈАВНИ КОНКУРС ЗА РАДНО МЕСТО**

**ЛИКВИДАТОР, У ЗВАЊУ САВЕТНИКА, У ОДЕЉЕЊУ ЗА ТРЕЗОР,**

**ГРУПИ ЗА ПОСЛОВЕ ЛИКВИДАТУРЕ**

|  |
| --- |
| **ЛИЧНИ ПОДАЦИ** |
| Име и презиме |  |
| Датум и место рођења |  |
| Адреса пребивалишта |  |
| Контакт телефон |  |
| Е-mail |  |
| **ПОДАЦИ О ОБРАЗОВАЊУ** |
| Назив факултета |  |
| Ниво/степен стеченог образовања |  |
| **Редни број** | **Документација која се приложе уз пријаву⃰** |
|  | оригинал или оверена фотокопија Извода из матичне књиге рођених |
|  | оригинал Уверења о држављанству (не старије од 6 месеци) |
|  | оверена фотокопија дипломе о стеченом образовању |
|  | доказ о радном искуству у струци (потврда, решење и други акти који доказују на којим пословима и са којом стручном спремом је стечено радно искуство) |
|  | уверење Министарства унутрашњих послова-Полицијске управе, да кандидат није правоснажно осуђиван на безусловну казну затвора од најмање шест месеци (уверење издато након објављивања јавног конкурса) |
|  | исправе којима се доказује да раније није престао радни однос у државном органу, односно органу аутономне покрајине или јединице локалне самоуправе због теже повреде дужности из радног односа |
|  | оригинал или оверена фотокопија доказа о положеном државном стручном испиту  |
|  | фотокопија личне карте или очитана лична карта |
|  | изјава којом се кандидат опредељује да ли ће сам прибавити податке о чињеницама о којима се води службена евиденција или ће то орган учинити уместо њега |

**\*Документа о којима се води службена евиденција су наведени под редним бројем 1. и 2. Пријаве.**

**У \_\_\_\_\_\_\_\_\_\_ дана \_\_\_ -\_\_ 2023.год. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (својеручни потпис кандидата)

 **ОБРАЗАЦ 2**

Упознат/а сам са одредбом члана 103. став 3. Закона о општем управном поступку (“Службени гласник Републике Србије“, број 18/16 и 95/18-аутентично тумачење), којим је прописано да у поступку који се покреће по захтеву странке орган може да врши увид, прибавља и обрађује податке о чињеницама о којима се води службена евиденција када је то неопходно за одлучивање, осим aко странка изричито изјави да ће те податке прибавити сама. Ако странка у року не поднесе податке неопходне за одлучивање органа, пријава ће се сматрати неуредном.

Поступак покрећем код Градске управе за финансије и јавне набавке ради пријаве на Јавни конкурс за попуњавање извршилачког радног места Ликвидатор, у звању саветника, и тим поводом дајем следећу:

**И З Ј А В У**

**I** **Сагласан/а сам да орган** за потребе поступка може **извршити увид, прибавити и** **обрадити податке** о чињеницама о којима се води службена евиденција[[1]](#footnote-1), који су неопходни у поступку одлучивања као и да се мој ЈМБГ у складу са Законом о заштити података о личности, користи искључиво у сврху прикупљања података неопходних за учествовање на јавном конкурсу.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 (место и датум) (потпис даваоца изјаве)

**II** Иако орган може да изврши увид, прибави и обради податке о чињеницама о којима се води службена евиденција, а који су неопходни у поступку одлучивања, **изјављујем да ћу сам/а за потребе поступка прибавити:**

1. оригинал или оверену фотокопију Извода из матичне књиге рођених;
2. оригинал Уверења о држављанству.

**III** Упознат/а сам да уколико не поднесем наведене доказе, неопходне за одлучивање органа, пријава ће се сматрати неуредном и мој захтев неће бити разматран од стране Конкурсне комисије.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(место и датум) (потпис даваоца изјаве)

1 Документа о којима се води службена евиденција су наведени под редним бројем 1.и 2. Пријаве.

1. [↑](#footnote-ref-1)